Rob Porter with Donald Trump. Picture: Reuters. F'dik li hi kontabilità pubblika, l-White House ta' Donald Trump żgur m'hix xi waħda li tagħti l-eżempju tajjeb li wieħed jistenna. Insejtuh dan l-episodju li seħħ sena ilu? Huwa biss wieħed fost ħafna. David Sorensen kien irriżenja mill-kariga tiegħu fil-White House bħala kittieb tad-diskorsi wara li martu allegat li kien isawwatha fiżikament u jabbużaha emozzjonalment. Dawn l-allegazzjonijiet feġġew jiem biss wara li Rob Porter, li wkoll kien jaħdem fil-White House, irriżenja minħabba l-allegazzjonijiet ta' swat li għamlu fil-konfront tiegħu iż-żewġ nisa li kellu. Kemm David Sorensen kif ukoll Rob Porter ċaħdu l-akkużi bil-qawwa. Fi stqarrija li għamel u hu jitfa' r-riżenja, Sorensen qal li "tul ħajtu huwa qatt ma refa' jdejh kontra xi mara" u li kien fil-fatt hu kien ġie abbużat fiżikament. David Sorensen. Picture: Fox. F'dan ir-rapport imxandar mill-BBC, huwa ġie kwotat li qal li kien ser jieħu passi legali iżda mbagħad naqas li jagħmel dan għax "ma riedx igħabbi lill-White House bil-problemi tiegħu". Wara li feġġew l-allegazzjonijiet dwarhom, David Sorensen u Rob Porter irriżenjaw mill-karigi tagħhom fi żmien 48 siegħa. L-istejjer ixxandru bħala parti minn rapport tal-istazzjon Amerikan CBS li permezz tiegħu inkixef il-kontenut ta' komunikati nterni tal-White House li saru bejn Rob Porter u wieħed mill-avukati tal-White House dwar "il-gideb" li n-nisa li kellu kienu qed ixerrdu dwaru. Inqalgħet ukoll kontroversja f'Washington minħabba l-fatt li John Kelly, li kien iċ-chief of staff ta' Donald Trump u l-imgħallem ta' Sorensen u ta' Porter, jidher li kien jaf għal tul ta' żmien b'dawn l-allegazzjonijiet. Dawn l-allegazzjonijiet kienu feġġew hekk kif l-investigaturi bdew igħarblu lil dawn l-uffiċjali qabel dawn ingħata is-"security clearance" għad-dħul fiol-White House. Dan is-"security clearance" fil-fatt kien inżamm għal xi żmien wara li n-nisa li kellhom David Sorensen u Rob Porter lill-investigaturi qalulhom li fl-imgħoddi kienu vittmi tal-vjolenza domestika. John Kelly, Porter qallu li l-eks-nisa tiegħu kienu qed jigdbu dwaru. Kien ġie rappurtat ukoll li John Kelly offra li jirriżenja għaliex kien dam iżżejjed biex dabbrihom rashom. Din l-istorja Kelly ċaħadha. Kelliem għall-White House serraħ ras il-pubbliku li l-President tal-Istati Uniti "ma kienx jaf b'dawn l-istejjer dwar David Sorensen u Rob Porter u li kien imnikket minħabba l-akkużi li kienu saru". Ftit sigħat biss wara li xxandret l-aħbar, il-White House ta' Donald Trump aċċettat ir-riżenja ta' David Sorensen. Madankollu Trump ma kkritikax pubblikament lil min allegatament abbuża. Il-BBC xandar dan ir-rapport: Mill-Oval Office, Trump qal: "Sirna nafu b'dawn l-istejjer dan l-aħħar u għalija kienet sorpriża. Iżda ċertament nixtieqlu kull ġid għaliex jinsab għaddej minn burraxka." Lil min għamel l-akkużi, Trump ma semmihomx. Fost id-Demokratiċi, kien hemm min ikkritika l-kummenti ta' Trump: dak li kien il-Viċi-President Joe Biden qal li Trump ipprova jċekken l-akkużi fil-konfront ta' Porter. "Bħallikieku qal: 'il-qattiel bil-mazza f'idejh, tgħidx kemm huwa artist tajjeb", qal Biden. Nixtieq niġbed l-attenzjoni għal numru ta' fatti: Ir-riżenji segwew ix-xandir tal-allegazzjonijiet, liema allegazzjonijiet ġew miċħuda mill-akkużati u li ma kinux taħt il-lenti ta' proċess ġudizzjarju. Ma kien sar ebda rapport lill-pulizija f'wieħed mill-każijiet. L-allegazzjonijiet kienu dwar inċidenti li seħħew fl-imgħoddi. Ir-riżenji ma seħħewx minħabba xi preżunzjoni ta' ħtija: l-imgħallem wera' solidarjeta' magħhom minħabba l-"burraxka" li kienu għaddejjin minnha. Hu u jiċħad dak li kien qed jiġi akkużat bih, wieħed minn dawk li rriżenjaw qal li ma setax iħalli l-problemi personali tiegħu jeffettwaw ħażin lil dmirijietu ta' fuq ix-xogħol. L-istampa u l-klassi politika skandalizzaw ruħħom għall-fatt li r-riżenji kienu damu biex seħħew u kienu seħħew biss hekk kif il-pubbliku sar jaf bihom permezz tal-ġurnaliżmu. Previous: Għada, għada u għada Next: Qed innaffru lil tal-Kuwajt window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Dawn m'huma xejn ħlief allegazzjonijiet